open-index/open-wikipedia-markdown huggingface dataset:
மொகரா முராது

**மொகரா முராது** (**Mohra Muradu**)  ()  பாகிஸ்தான் நாட்டின், பஞ்சாப் மாகாணத்தின், பண்டைய தக்சசீலா நகரத்திற்கு அருகே கிபி இரண்டாம் நூற்றாண்டில்  பௌத்த தூபியும், விகாரைகளுடன் நிறுவப்பட்ட  உலகப் பாரம்பரிய பௌத்த தொல்லியல் களம் ஆகும். 

மொகரா முராது தூபியும், விகாரைகளும்  குசான் பேரரசு காலத்தில் கிபி இரண்டாம் நூற்றாண்டில்,  பௌத்த பிக்குகள் தங்கி, தியானம் செய்வதற்கு  நிறுவப்பட்டதாகும். இதனை ஹெப்தலைட்டுகள் கிபி 450-இல் அழித்ததால், ஐந்தாம் நூற்றாண்டில் சீரமைக்கப்பட்டது. மொகரா முராது தூபியை, 1980-இல் யுனெஸ்கோ நிறுவனம், உலகப் பாரம்பரியக் களமாக அறிவித்துள்ளது.
 
## அகழ்வாய்வுகள்
1914 - 1915-இல் ஜான் மார்ஷல்  எனும் பிரித்தானிய தொல்லியல் அறிஞர், மொகரா முராது தூபி பகுதிகளை அகழ்வாய்வு செய்தார். அகழ்வாய்வில் பிக்குகள்  தியானம் செய்வதற்கான இரண்டு  தளங்களுடன் கூடிய தூபிகளும், பிக்குகள் தங்குவதற்கான 27 அறைகளுடைன் கூடிய ஒரு விகாரையும், கௌதம புத்தர் சிலைகளும் கண்டெடுக்கப்பட்டது. 

## படக்காட்சிகள்

Image:MohraMuraduPlan.JPG|மொகரா முராது தூபியின் வரைபடம் 
Image:MohraMuraduWell.JPG|தற்போதும் பயன்பாட்டில் உள்ள கிணறு 
Image:MohraMuraduStairs.JPG|இரண்டாம் தளத்திற்குச் செல்லும் படிக்கட்டுகள் 
Image:MohraMuraduAssemblyHall.JPG|பிக்குகளின் தியான கூடம் 
Image:MohraMuraduPool.JPG|சிதிலமடைந்த விகாரை 
Image:MohraMuraduOldNew.JPG|விகாரையின் சுவர் 
Mohra Moradu reliefs.jpg|நினைவுச் சின்னங்கள் 
Mohra Moradu sculpture.jpg|போதிசத்துவர் 
File:Mohra Muradu stupa in monastery cell.jpg|தூபியின் புகைப்படம், 1918 
Taxila map.jpg|மொகரா முராது தூபியின் அமைவிடம்


## இதனையும் காண்க
* ஜௌலியன் விகாரை
* தர்மராஜிக தூபி
* பௌத்த தொல்லியற்களங்கள்
* பௌத்த யாத்திரைத் தலங்கள்

## மேற்கோள்கள்
* Google images of the site
## வெளி இணைப்புகள்
* மொகரா முராது தூபியின் காணொளி
* dentity politics: Why Pakistan has erased Kautilya from its consciousness

பகுப்பு:பாக்கித்தானில் உள்ள உலகப் பாரம்பரியக் களங்கள்
பகுப்பு:பண்டைய நகரங்கள்
பகுப்பு:பஞ்சாப் (பாகிஸ்தான்)
பகுப்பு:பௌத்த யாத்திரைத் தலங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:பாகிஸ்தானில் உள்ள பௌத்த கட்டிடங்கள்
பிரியங்கா கேத்கார்

**பிரியங்கா கேத்கார்** (*Priyanka Khedkar*) இந்தியாவின் கைப்பந்து விளையாட்டு வீராங்கனை ஆவார். இவர் 1984 ஆம் ஆண்டு நவம்பர் மாதம் முதல் தேதியில் பிறந்தார். இந்திய தேசிய மகளிர் கைப்பந்தாட்ட அணியில் பிரியங்கா கேத்காரும் ஓர் உறுப்பினர் ஆவார். தற்போது இவர் கைப்பந்தாட்டப் போட்டிகளிலிருந்து ஓய்வு பெற்றுவிட்டார். 
2010 ஆம் ஆண்டு மற்றும் 2014 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் இந்தியாவின் சார்பாக பங்கேற்று விளையாடினார் . பிராந்திய அளவில் நடைபெறும் கழக அளவிலான போட்டிகளில் கேத்கார் 2010 ஆம் ஆண்டு இந்திய இரயில்வே அணிக்காக விளையாடினார் .

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இந்திய கைப்பந்து வீரர்கள்
பகுப்பு:இந்தியப் பெண் விளையாட்டு வீரர்கள்
அசுவினி கிரண்

**அசுவினி கிரண்** (*Aswani Kiran*) இந்தியாவின் கைப்பந்து விளையாட்டு வீராங்கனை ஆவார். இவர் 1985 ஆம் ஆண்டு மே மாதம் 15 ஆம் நாளில் பிறந்தார். இந்திய தேசிய மகளிர் கைப்பந்தாட்ட அணியில் பிரியங்கா கேத்காரும் ஓர் உறுப்பினர் ஆவார். அனைத்துலக அளவில் பங்கேற்ற இந்திய தேசிய மகளிர் கைப்பந்து அணியின் அணித்தலைவராகவும் கிரண் விளையாடியுள்ளார். 2010 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் இந்தியாவின் சார்பாக பங்கேற்று அணித்தலைவராகவும் விளையாடினார். அப்போட்டியில் இந்திய மகளிர் அணி 9 ஆவது இடத்தைப் பிடித்தது 

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இந்திய கைப்பந்து வீரர்கள்
பகுப்பு:இந்தியப் பெண் விளையாட்டு வீரர்கள்
சித்திரம் பேசுதடி 2

**சித்திரம் பேசுதடி 2** (*chithiram pesuthadi-2*)  திரைப்படத்தை ராஜன் மாதவ்  இயக்கியுள்ளார். இது 2019 ஆம் ஆண்டில் வெளியாகலாம் எனக் கருதப்படுகிறது.  இப்படத்தில் நடிகர்கள் விதார்த், அஜ்மல் அமீர், அசோக், நிவாஸ் ஆதித்தன் மற்றும் நடிகைகள் காயத்ரி, ராதிகா ஆப்தே, நிவேதிதா ஆகியோர் நடித்துள்ளனர். இப்படத்தில் நந்தன் மற்றும் நடிகை பிரியா பானர்ஜி ஆகியோர் அறிமுகமாகின்றனர். முன்னதாக தமன் இசையமைப்பாளராகவும், பிரவீன்.கே. எல்.- எமன். பி. ஸ்ரீகாந்த் ஆகியோர் படத்தொகுப்பாளர்களாக முடிவெடுக்கப்பட்டது. பின்னர் இசையமைப்பாளர் சாஜன் மாதவ், ஒளிப்பதிவாளர் பத்மேஷ் மற்றும் படத்தொகுப்பாளர் கே. வெங்கட்ரமணன் ஆகியோர் இப்படத்தில் முக்கிய பங்களித்துள்ளனர். 48 மணிநேரங்களில் நடக்கும் நான்கு வெவ்வேறு கதைகளின் இணைப்பு தான் இப்படத்தின் கதைக்களம் ஆகும்

## நடிகர்கள்

* விதார்த்
* அஜ்மல் அமீர்
* அசோக்
* நிவாஸ் ஆதித்தன் 
* நந்தன்
* காயத்ரி
* ராதிகா ஆப்தே
* நிவேதிதா
* பிரியா பானர்ஜி

## தயாரிப்பு
நடிகர்கள் பிரசன்னா, நரேன் அவர்களுக்குப் பதிலாக நடிகர்கள் அஜ்மல் அமீர், அசோக் நடித்துள்ளனர். நடிகை காயத்ரி முக்கிய பெண் கதாபாத்திரத்தில் நடித்துள்ளார். நடிகர் அஜ்மல் அமீர்க்கு கதாநாயகியாக நடிகை பிரியா பானர்ஜி நடித்துள்ளார். பாடலாசிரியர் மதன் கார்க்கி இப்படத்திற்கு பாடல்களை இயற்றியுள்ளார். மேற்கிந்திய மட்டைப்பந்து அணியின் புகழ்பெற்ற பந்து வீச்சாளரான டுவைன் பிராவோ சிறப்பு தோற்றமாக வருகை தந்துள்ளார்.

இப்படம் 2013ஆம் ஆண்டில் உலா என்கிற தலைப்பில் சென்னையிலும் அதன் சுற்றுப்புற இடங்களில் உருவாக்கப்பட்டது. 2018ஆம் ஆண்டில் திரையிடுவதாக எதிர்பார்க்கப்பட்டது. ஆயினும் 2006ஆம் ஆண்டில் வெற்றிகண்ட திரைப்படமான சித்திரம் பேசுதடி மூலம் இப்படத்தின் தலைப்பு 'உலா'விலிருந்து சித்திரம் பேசுதடி 2 என்று மாற்றப்பட்டது. இக்கதை சித்திரம் பேசுதடி திரைப்படத்திற்கும் எவ்வித சம்மதமில்லை. இரண்டு படங்களும் வெவ்வேறு திரைக்கதைகளைக் கொண்டு இயக்கப்பட்டுள்ளது.

## சான்றுகள்

பகுப்பு:இந்தியத் தமிழ்த் திரைப்படங்கள்
பகுப்பு:வெளிவராத தமிழ்த் திரைப்படங்கள்
வசந்தக்குமார் (ஓவியர்)

**வசந்தகுமார்** தமிழக ஓவியர்களுள் ஒருவர். தமிழ்நாட்டில் கோயம்புத்தூர் சிவானந்தா காலனிப் பகுதியைச் சேர்ந்தவர். இவர் நெருப்பு ஓவியம் என்ற புதுவகை ஓவியங்களை வரைகின்றார். இவர் இளங்கலை படித்துவிட்டு ஓவியம் பற்றி ரவிராஜ் கவின் கலைக் கல்லூரியில் படித்து பட்டம் பெற்றவர். மாணவர்களுக்கு இந்த ஓவியங்கள் பற்றி கற்றுத் தருகிறார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்

## வெளி இணைப்புகள்
புதிய தலைமுறை வலைதளத்தில் நெருப்பு ஓவியர் வசந்தக்குமார் பற்றியும் செய்தி

பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
பகுப்பு:தமிழக ஓவியர்கள்
தாசோபிரைடு

**தாசோபிரைடு** (*Dazopride*) என்பது C15H23ClN4O2 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது பென்சமைடு வகை வாந்தியடக்கி மற்றும் இரையகக் குடற்பாதை இயக்க முகவர் ஆகும். இம்மருந்து  இதுவரை சந்தைப்படுத்தப்படவில்லை. ஆங்கில எழுத்துகளில் ஏ.எச்.ஆர்-5531 என்ற குறியீட்டால் இம்மருந்து அடையாளப்படுத்தப்படுகிறது . ஐதராக்சிதிரிப்டமீன் என்ற புரத வகை 5-எச்டி3 ஏற்பியெதிரியாகவும் மற்றும் ஐதராக்சிதிரிப்டமீன் என்ற புரத வகை 5-எச்டி4 ஏற்பியின் முதன்மை இயக்கியாகவும் தாசோபிரைடு  செயல்படுகிறது  .  இரையகக் குடற்பாதை விளைவுகளுடன்  கூடுதலாக சுண்டெலிகளின் கற்றல் மற்றும் நினைவு இடர்பாடுகளை தாசோபிரைடு எளிதாக்குக்கிறது
## மேற்கோள்கள்

பகுப்பு:பென்சமைடுகள்
பகுப்பு:பீனால் ஈதர்கள்
பகுப்பு:அனிலின்கள்
பகுப்பு:குளோரோ அரீன்கள்
பகுப்பு:மருந்துகள்
சுஷ்மா வர்மா

**சுஷ்மா வர்மா** (*Sushma Verma*) இந்திய பெண்கள் மட்டைப்பந்து விளையாட்டு வீரர். இவர் இந்திய பெண்கள் தேசிய மட்டைப்பந்து குழுவில் இலக்குமுனைக்காப்பாளராகவும், வலது கை மட்டைப்பந்து துடுப்பாட்டக்காரராகவும் தனது பணியை ஆரம்பித்தார். இதுவரை 30 ஒரு நாள் போட்டிகளிலும், 19 டி.20 போட்டிகளிலும், ஒரு தேர்வுத் துடுப்பாட்டப் போட்டிகளில் விளையாடியுள்ளார்.

2017இல் நடந்த பெண்கள் மட்டைப்பந்து உலகக்கோப்பை ஆட்டத்திற்குப் பிறகு, இமாச்சலபிரதேச முதல் அமைச்சர் வீரபத்ர சிங் உதவி காவல்துறை கண்காணிப்பாளர் பணியை இவருக்கு வழங்கினார்.

## இளமைப் பருவம்

சுஷ்மா வர்மா இமாச்சலப்பிரதேசம், சிம்லாவில் நவம்பர் 3, 1992 இல் பிறந்தார். அவரின் தந்தை "போபால் சிங் வர்மா" வீட்டிற்கு அருகில் உள்ள பள்ளியில் படிக்க வைக்க விரும்பினார். ஆனால் சுஷ்மா சிம்லாவில் உள்ள "போர்ட்மோர் அரசு மாதிரி" பள்ளியில் சேர்ந்து படித்தார். கூடைப்பந்து, கைப்பந்து, பாட்மின்டன் போன்ற விளையாட்டுகளில் மாநில அளவிலான விளையாட்டு வீரராக இருந்தார்.

## உள்ளூர்ப் போட்டிகள்
இவர் இமாச்சல பிரதேச மட்டைப்பந்து சங்கத்திற்காக விளையாடியுள்ளார். 2011 இல் அனைத்து இந்திய பெண்கள் போட்டிகள் நடைபெற்றது. அதில் 19 வயதிற்கு உட்பட்ட பிரிவில் இவரது தலைமையிலான இமாச்சல அணி தோல்வியுற்றது. இவர் இமாச்சல பிரதேச மாநிலத்திலிருந்து வந்த முதல் பெண் மட்டைப்பந்து விளையாட்டு வீரராக உள்ளார். இந்திய ரயில்வே அணிக்காக விளையாடியுள்ளார். இவர் மிதாலி ராஜ், ஹர்மன்ப்ரீட் கௌர்,மற்றும் பூனம் ராட் ஆகியோருடன் இணைந்து விளையாடியுள்ளார்.

## சர்வதேச போட்டிகள்
வர்மா 2017 பெண்கள் உலகக்கோப்பை இறுதிச்சுற்று போட்டியில் பங்கேற்றார். இந்திய அணி, இங்கிலாந்து பெண்கள் அணிக்கு எதிராக ஆடிய ஆட்டத்தில் ஒன்பது ரன்கள் வித்தியாசத்தில் உலகக்கோப்பையைத் தவறவிட்டது.

## மேற்கோள்கள்

## வெளிப்புற இணைப்புகள்

* 
* 

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்திய பெண்கள் தேர்வுத் துடுப்பாட்ட அணி
செயூன்கஸ் தவளை

**செயூன்கஸ் தவளை** ( **Sehuencas water frog** (*Telmatobius yuracare*) என்பது டெஹ்மட்போபி குடும்பத்தைச் சேர்ந்த  ஒரு நன்னீர் தவளை இனம் ஆகும். இது தென் அமெரிக்க நாடான பொலிவியாவைச் சேர்ந்த அகணிய உயிரி ஆகும். இதன் இயற்கை வாழிடமானது மழைக் காடுகள், மான்ட்டேன், ஆறுகள், நன்னீர் சதுப்புநிலம் ஆகும். இவை அவற்றின் வாழ்விட இழப்புகளால் அச்சுறுத்தலுக்கு ஆளாகி உள்ளன. தற்போது இவை பன்னாட்டு இயற்கை பாதுகாப்புச் சங்கத்தால்   அழிவாய்ப்பு இனம் என வகைப்படுத்தப்பட்டுள்ளது. இந்த வகைப்பாடானது 2004 ஆம் ஆண்டின் புதுப்பிக்கப்படாத மதிப்பீட்டின் அடிப்படையில்  செய்யப்பட்டுளது. 2008 மற்றும் 2019 க்கு இடைப்பட்ட காலத்தில் இந்த தவளை இனத்தில் ஒன்றைக்கூட அதன் இயற்கை விழிடத்தில் எவரும் பார்க்கவில்லை.

2019 ஆண்டு வரை, பொலிவியாவில் கொச்சபாம்பா நகரில் உள்ள தேசிய வரலாற்று அருங்காட்சியகத்தில் பராமரித்துவரப்பட்ட "ரோமியோ" என்று அழைக்கப்பட்ட ஒரு ஆண் தவளை மட்டும் இருந்துவந்துள்ளது.  செயூன்கஸ் தவளையின் வாழ்நாள் சராசரியாக 15 ஆண்டுகாலம் என்பதால், 10 ஆண்டுகள் வயதான ரோமியோவோடு இந்தத் தவளை இனம் அழிந்துவிடும்  என்ற அச்சம் நிலவிவந்தது. இந்த ஆபத்தை நீக்கி ரோமியோவின் சந்ததிகளை உருவாக்க பொலிவிய விலங்கியல் ஆய்வாளர்கள் இதே இனத்தைச் சேர்ந்த பெண் தவளையைத் தேடும் முயற்சியில் தீவிரமாக இயங்கிவந்தனர். இதற்காக பொலிவியாவில் காடு, மலை என வெவ்வேறு இடங்களுக்கு ஆய்வாளர் குழுக்கள் சென்றன. செயூன்கஸ் தவளை குறித்த விழிப்புணர்வை ஊட்டவும் அதற்காக பணத்தைத் திரட்டவும், உலக காட்டுயில் பாதுகாவலர்கள் முயற்சிகளில் ஈடுபட்டனர் இதன் ஒரு பகுதியாக   ‘ரோமியோ தவளை’ பற்றிய விவரங்களானது Match.com என்ற  இயங்கலை வரண் பார்க்கும் இணையதளத்தில் வெளியிடப்பட்டது.  பொலிவியாவின் மழைக் காட்டில் பயணம் மேற்கொண்ட ஆய்வாளர் குழு, 2019 சனவரியில் ஓர் ஓடையில் இந்த இனத்தைச் சேர்ந்த  5 தவளைகளை சேகரித்தனர். அவற்றில் மூன்று ஆண் தவளைகள்,  இரண்டு பெண் தவளைகள். மீண்டும் கண்டறியப்பட்ட இந்த தவளைகளுக்கு  கைட்ரிடியோமைகோசிஸ், நோய்த் தொற்று ஏற்பட்டுவிடக் கூடாது என்பதற்காக சிகிச்சை வழங்கப்பட்டுவருகிறது. சிகிச்சையின் பின்னர், ஜூலியட் பெண் தவளையுடன் ரோமியோ இணை சேரவைக்கப்படும். இதன் மூலம் காடுகளில் குறைந்து போயுள்ள இந்த இனத் தவளைகளை இனப்பெருக்கம் செய்து, இனத்தை மீட்க வழியேற்பட்டுள்ளதாக கருதப்படுகிறது.

## மேற்கோள்கள்


## வெளி இணைப்புகள்

* Romeo's profile on a dating website 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:தவளைகள்
அதிவிரைவு பர்ஃபியூரால் சோதனை

**அதிவிரைவு பர்ஃபியூரால் சோதனை** (Rapid furfural test) என்பது குளுக்கோசு மற்றும் புருக்டோசு ஆகியவற்றை வேறுபடுத்தி அறிய உதவும் ஒரு வேதியியல் சோதனை ஆகும். இச்சோதனை மாலிச் சோதனையை ஒத்ததாகும். ஆனால், இச்சோதனையில் கந்தக அமிலத்திற்குப் பதிலாக ஐதரோகுளோரிக் அமிலம் பயன்படுத்தப்படுவதோடு கரைசலானது கொதிக்க வைக்கவும் படுகிறது.. நீர்த்த சர்க்கரைக் கரைசலானது, எத்தனாலிக்-1-நாப்தால் மற்றும் அடர் ஐதரோகுளோரிக் அமிலம் ஆகியவற்றுடன் சேர்க்கப்படுகிறது. பின்னர் கரைசலானது கொதிக்க வைக்கப்படுகிறது. இவ்வாறு செய்யும் போது, 30 நொடிகளுக்குள் கருஞ்சிவப்பு நிறம் தோன்றினால் சர்க்கரையானது புருக்டோசு ஆகும். 30 நொடிகளுக்குள் கருஞ்சிவப்பு நிறம் தோன்றாவிட்டால் சர்க்கரையானது குளுக்கோசு ஆகும்.

## மேற்கோள்கள்

பகுப்பு:வேதியியல் பரிசோதனைகள்
சில்வியா ஏர்லி

**சில்வியா ஆலிஸ் ஏர்லி** (Sylvia Alice Earle அறிவியல் முனைவர், இயற்பெயர் ** நீ ரீடி**,பிறப்பு- ஆகஸ்ட் 30, 1935):  ஓர் அமெரிக்க கடல் உயிரியலாளரும் நாடுகான் பயணரும், எழுத்தாளரும் விரிவுரையாளரும் ஆவார். தேசிய புவியியல் கழகத்தின் உறைவிட - ஆய்வுப்பணியாளராக 1998 வரை பணியாற்றியவர். 
ஐக்கிய அமெரிக்க தேசியக் கடல் மற்றும் வளிமண்டல நிர்வாகத்தின் முதல் பெண் தலைமை விஞ்ஞானி ஆவார். டைம் (இதழ்) இவருக்கு 1998 ஆம் ஆண்டில் ‘புவிக்கோளின் முதல் நாயகன்’ என்ற பெயரை வழங்கியது.  கடலையும், கடல்வாழ் விலங்குகளையும் பாதுகாப்பதற்காக அர்ப்பணிக்கப்பட்ட குழுவான ஓசோன் எல்டர்ஸின் ஒரு பகுதியாகவும் அவர் விளங்குகிறார்.

## இளமையும் கல்வியும்
ஏர்லி, 1935 ஆம் ஆண்டு நியூஜெர்சியில் உள்ல கிப்ஸ்டவுனில் பிறந்தார். இது நியூஜெர்சியிலுள்ள கிரீன்விச் நகராகும். இவருடைய பெற்றோர் லூயிஸ் ரீட் மற்றும் ஆலிஸ் ஃபிரீஸ் ஏர்லி ஆவார்கள். பெற்றோர்கள் இருவருமே தனது மகளின் இயற்கை ஆர்வத்தை ஊக்குவித்து வந்தனர். அதற்காக அவர்கள் மகளுடன் ஆர்வமாக வெளியிடங்களுக்குச் சென்று இயற்கையை ரசிப்பவர்களாக இருந்தனர். ஏர்லி குழந்தையாக இருக்கும்பொழுதே அவருடைய குடும்பம் புளோரிடாவின் மேற்குக் கடற்கரைப் பகுதிக்குக் குடிபெயர்ந்தனர்.

ஏர்லி  1952 இல் புனித பீட்டர்ஸ்பர்க் கல்லூரியில் அசோசியேட் பட்டத்தையும், 1955 இல் புளோரிடா மாநிலப் பல்கலைக்கழகத்தில் இளங்கலை அறிவியல் பட்டத்தையும், 1956 இல் டியூக் பல்கலைக்கழகத்தில் முதுகலை அறிவியல் பட்டம் மற்றும் கடல்சார் தாவரங்கள், பூஞ்சைகள் பற்றி ஆய்ந்து முனைவர் பட்டமும் பெற்றார்.

## பணி

ஏர்லி கலிபோர்னிய அறிவியல் அகாதமியின் கடசார் உயிரின அருங்காட்சியகத்தின் மேற்பார்வையாளராக 1979-1986 வரை பணியாற்றினார்.  1969-1981 வரை பெர்க்லியில் உள்ள கலிபோர்னியா பல்கலைக்கழகத்தில் துணை ஆய்வாளராக இருந்தார். 1967-1969 வரை ரெட்க்ளிப் நிறுவனத்தின் அறிஞராகவும் 1967-1981 இல் ஆர்வர்டு பல்கலைக்கழகத்தின் ஆய்வாளராகவும் இருந்தார்.

1966 இல் முனைவர் பட்டம் பெற்ற பின்னர் ஆர்வார்டு பல்கலைக்கழகத்தில் ஓராண்டுகள் ஆய்வாளராகப் பணியாற்றினார். பின்னர் புளோரிடா திரும்பி கேப் ஹேஸ் கடல்சார் ஆய்வகத்தில் இயங்குநராகத் தங்கி இருந்தார், 1969 இல் தெக்டிடீ-I திட்டத்தில் இணைந்து பணியாற்ற விண்ணப்பித்தார். கன்னித் தீவுகள் கடலோரப்பகுதியில் தங்கியிருந்து கடலின் ஐம்பது அடி ஆழத்தில் நீர்மூழ்கியில் பல வாரங்கள் தங்கியிருந்து ஆய்வுகள் செய்யவேண்டிய பணி இது. கடலடியில் ஆயிரத்திற்கும் மேற்பட்ட ஆய்வுகளை ஏர்லி செய்திருந்தபோதும் இத்திட்டத்தில் நிராகரிக்கப்பட்டார். ஆனால் அடுத்த ஆண்டே இவர் தெக்டிடீ-II திட்டத்தில் கடல்சார் பெண் ஆய்வாளர்கள் குழுவின் தலைவராக நியமிக்கப்பட்டார். அவ்வாறு நியமிக்கப்பட்ட முதல் பெண் குழுத்தலைவர் ஏர்லி ஆவார்.

## மேற்கோள்கள்

பகுப்பு:அமெரிக்க அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்கப் பெண்கள்
பகுப்பு:1935 பிறப்புகள்
ராஜா ரங்குஸ்கி (திரைப்படம்)

**ராஜா ரங்குஸ்கி** (Raja Ranguski) 2018இல் வெளிவந்த தமிழ்த் திரைப்படம் ஆகும். இப்படத்தை தரணிதரன் இயக்கியுள்ளார்.. ஸ்ரீரீஷ் சரவணன், சாந்தினி தமிழரசன் ஆகிய இருவரும் முன்னணிக் கதாப்பாத்திரங்களில் நடித்துள்ளனர். மேலும் அனுபமா குமார் ஒரு முக்கிய பாத்திரங்களில் தோன்றி நடித்துள்ளார். இப்படத்தின் இசையமைப்பாளர் யுவன் சங்கர் ராஜா. நாயகி சாந்தினி, ரங்குஸ்கி என்ற படத் தலைப்பின் பெயரில் நடித்துள்ளார். இப்படம் பரவலாக நல்ல விமர்சனங்களைப் பெற்றது.

## கதைச்சுருக்கம்
இது காவல் பணியுடன் எழுத்துப் பணியையும் செய்யும் ராஜா,  ரங்குஸ்கி என்பவரின் காதலை அடிப்படையாகக் கொண்ட கதையாகும்.   மரியா பழங்கால பொருட்களைச் சேகரிப்பவர். அவர், தனது பாதுகாப்பிற்காக  காவல் துறையின் உதவியை நாடுகிறார். இதற்காக காவல் துறை அதிகாரியான ராஜா அடிக்கடி மரியாவை சந்திக்கிறார். மரியாவும் ரங்குஸ்கியும் அருகருகே வசிக்கிறார்கள். ராஜா, ரங்குஸ்கியை கண்டவுடன் காதலிக்க முயல்கிறார். இதற்காக தொலைபேசியில் தனது அடையாளத்தை மறைத்து தன்னைக் காதலிக்குமாறு அவளை வற்புறுத்துகிறார். கடைசியில் ரங்குஸ்கி ஒருவழியாக ராஜாவின் மேல் காதலாகிறாள். இதன் பின்னரும் அடிக்கடி ரங்குஸ்கிக்கு தொலைபேசியில் மிரட்டல் வருவதும், தன்னையும் அவளை கொலை செய்யச் சொல்வதும் வரும் மிரட்டலினால் ராஜா,  ரங்குஸ்கியை  காப்பாற்ற விரைகிறான். அங்கே மரியா கொலை செய்யப்பட்டு கிடக்கிறார், சூழ்நிலை இப்போது ராஜாவை கொலைப்பழியில் தள்ளுகிறது. அங்கேயிருந்து தப்பித்த ராஜா உண்மைக் குற்றவாளியை கண்டுபிடிப்பதே இப்படத்தின் மீதிக்கதையாகும். முடிவில் எதிர்பாராத திருப்பம் ஒன்று கதையில் நிகழ்கிறது.

## நடிகர்கள்

ராஜாவாக ஸ்ரீரீஷ் சரவணன் ரங்குஸ்கியாக சந்தினி தமிழரசன்
மரியாவாக அனுபமா குமார் பாஸ்கராக கல்லூரி வினோத்
கே. கே.வாக ஜெயகுமார் ஜானகிராமன்ஆரோக்கியமாக சத்யா மாதுவாக மாது ரகுராம்
ராஜாராமாக விஜய் ராகவன்கோபி சாயி சங்கர்
ரவிச்சந்திரன்துரை பாண்டியாக குமார்.

## தயாரிப்பு
முதலில் தரணிதரன் மற்றும் ஸ்ரீரீஸ் ஆகிய தாங்கள் இருவரும் 2016இல் *[[மெட்ரோ (திரைப்படம்)|மெட்ரோ]]* (2016), என்ற பெயரில் வெளியிடப் போவதாக அறிவித்தனர். இதற்கு, இசையமைப்பாளர் யுவன் சங்கர் ராஜா இசையமைக்க ஒப்புக்கொண்டார். பின்னர் இப்படத்தின் பெயர், பிரபல எழுத்தளர் சுஜாதா (எழுத்தாளர்) அவர்களின் பேனாவின் பெயரும், 2010இல் வெளிவந்த *[[எந்திரன் (திரைப்படம்)]]* படத்தில் வரும் ஒரு கொசுவின் பெயரைக் கொண்டு வெளிவந்தது. இப்படத்தின் முன்னோட்டம் பெரிதும் எதிபார்க்கப்பட்டு வலைதளத்தில் பெரும் ஆதரவைப் பெற்றது.  *[[பர்மா (திரைப்படம்)]]*, *ஜாக்சன்துரை (திரைப்படம்)* போன்ற படங்களை அளித்த இயக்குநர் தரணிதரன் காவல் துறை விசாரணை மேற்கொள்ளும் ஒருபடமாக இதை நமக்கு வழங்கியுள்ளார்..

## மேற்கோள்கள்

## வெளிப்புற இணைப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:2018 தமிழ்த் திரைப்படங்கள்
ஜிப்சி (திரைப்படம்)

**ஜிப்சி**  (Gypsy) என்பது 2020 ஆம் ஆண்டு மார்ச்சு மாதம் 6 ஆம் தேதியன்று வெளிவந்த தமிழ்த் திரைப்படம் ஆகும்.   ஒரு நாடோடிப் பாடகன். எப்படிப் புரட்சிப் பாடகனாக மாறுகிறான் என்பதை அடையாளப்படுத்தும் விதமாக எடுக்கப்பட்ட திரைப்படமாகும். இதை எழுதி இயக்கியவர் ராஜு முருகன், தயாரிப்பாளர் அம்பேத்குமார்.

படத்துக்கு சந்தோஷ் நாராயணன் இசையமைக்க, யுகபாரதி பாடல்களை எழுதியுள்ளார்.  படத்தின் கதையோடு இணைந்து ஒன்பது பாடல்கள் உள்ளன.  ஒளிப்பதிவை எஸ். கே. செல்வகுமார் மேற்கொண்டுள்ளார். இந்தத் திரைப்படத்தில் ஜீவா நடாஷா சிங் ஆகியோர் முக்கியக் கதாப்பாத்திரத்தில் நடித்துள்ளார்.

## நடிகர்கள்
* ஜீவா
* நடாஷா சிங்
* லால் ஜோஸ்
* சன்னி வயனி
* சுசிலா ராமன்

## மேற்கோள்கள்

## வெளி இணைப்புகள்
* https://www.imdb.com/title/tt8042112/

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் காதல் திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
பகுப்பு:ஜீவா நடித்துள்ள திரைப்படங்கள்
பகுப்பு:ராஜு முருகன் இயக்கிய திரைப்படங்கள்
பண்டா கடல்

**பண்டா கடல்** (**Banda Sea**),  பசிபிக் பெருங்கடலின் தென்மேற்கு பகுதியின் நீட்சியாகும். தென்கிழக்கு ஆசியாவின் இந்தோனேசியா நாட்டின்  மலுக்கு தீவுகளை பசிபிக் பெருங்கடலுடன் இணைக்கும் கடலாகும்.  பண்டா கடல், கிழக்கிலிருந்து மேற்காக 1,000 கிலோ மீட்டர் நீளமும், 500 கி.மீ. அகலமும் கொண்டது. பண்டா கடல் பவளப் பாறைகளைக் கொண்டது.

பண்டா கடலை ஒட்டி, மேற்கே  சுலாவெசி தீவும், கிழக்கில் திமோர் தீவும் மற்றும் பிற தீவுகளும் உள்ளது. மேலும் பண்டா கடலில் பண்டா தீவுக்கூட்டங்களும் உள்ளது.

பண்டா கடல் பரப்பின் அடியில் யுரேசியன், பசிபிக் மற்றும் இந்தோ-ஆஸ்திரேலியேசன் கண்டத் தட்டுகள் அடிக்கடி மோதிக் கொண்டதால், பண்டா கடலில் 1629, 1938 மற்றும் 2006 ஆகிய ஆண்டுகளில்  நிலநடுக்கங்கள் ஏற்பட்டுள்ளது.

## மேற்கோள்கள்

பகுப்பு:இந்தோனேசியா
பகுப்பு:கடல்கள்
உள்ளே வெளியே (திரைப்படம்)

**உள்ளே வெளியே** (ullee veliye) 1993 இல் வெளிவந்த குற்றவியல் சார்ந்த தமிழ்த் திரைப்படமாகும். பார்த்தீபன் இத்திரைப்படத்தை இயக்கியிருந்தார். பார்த்தீபன், ஐஸ்வர்யா, செண்பகம் ஆகியோர் முன்னணி கதாபாத்திரங்களில் நடித்துள்ளனர். சீதா இத்திரைப்படத்தை தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்திருந்தார். மேலும் ஏப்ரல் 16, 1993இல் இது வெளியிடப்பட்டுள்ளது.

## கதைச்சுருக்கம்
கஜேந்திரன் (பார்த்தீபன்) குப்பம் ஒன்றில் வசித்து வந்தான். சிலகாலங்களிற்கு முன்பு கஜேந்திரனின் தந்தை கூலி வேலை செய்பவராகவும் பொதுவுடமை வாதச்செயற்பாடுகளிற்கு ஆதரவாகவும் செயற்பட்டு வந்தார். அவனுடைய தந்தை அவருடைய ஒருவரால் கொல்லப்பட்டதுடன் அக்கொலையை அவருடைய எதுவுமறியாத தாய் ராஜலட்சுமி (சபிதா ஆனந்த்)  செய்தாரென சிறைச்சாலைக்கு அனுப்பபட்டும் இருந்தார். கஜேந்திரன் சிறைச்சாலையிலேயே பிறந்தான்.

அதன்பிறகு கஜேந்திரன் காவல் அதிகாரி மீனாவை (ஐஸ்வர்யா) காதலித்தான். பிறகு எம்எல்ஏ முத்துலிங்கம் (ராஜீவ்) அவனுடைய குப்பத்து குடிசைகளை கொழுத்திவிட்டு சில வாக்குகளை பெற்றுகொண்டான். கஜேந்திரன் அப்பாவி ஏழைகளுக்கு ஏற்படும் அநியாயங்களுக்கு எதிராக செயற்பட்டதுடன். இந்தியக் காவல் பணி தேர்வில் வெற்றி பெற்று காவல் அதிகாரி  ஆகிறான். ஆனால் அவன் ஏழைகள் உட்பட அனைவரிடமும் இலஞ்சம் வாங்கினான். ஒருநாள் இலஞ்ச ஒழிப்புத்துறை அதிகாரிகள் கஜேந்திரனின் வீட்டை சோதனை செய்தபோது அதிகளவு பணம் சிக்கியது. ஆனால் நீதிமன்றில் கஜேந்திரனை காதலித்த செண்பகம் (செண்பகம்) அப்பணம் முழுவதும் தான் விபச்சாரம் செய்து பெற்ற பணம் என  பொய் கூறி கஜேந்திரனை காப்பாற்றினாள். பின்னர் இதனால் ஏற்பட்ட அவமானத்தால் தற்கொலை செய்துகொண்டாள். கஜேந்திரன் பின்னர் மீனாவை திருமணம் செய்ததுடன் ஊழலுக்கு எதிராக செயற்படுவதே மீதிக்கதையாகும்.

## நடிகர்கள்

* பார்த்தீபன்  - கஜேந்திரன்  (கஜா)
* ஐஸ்வர்யா  - மீனா
* செண்பகம்  - செண்பகம் 
* ராஜீவ்  - முத்துலிங்கம் 
* ஆர். என். சுதர்சன்  - ராஜரத்தினம் 
* தளபதி தினேஷ்
* கப்டன் ராஜு
* சபிதா ஆனந்த்- ராஜலட்சுமி 
* வெண்ணிற ஆடை மூர்த்தி  - கான்ஸ்டபிள் 
* சில்க் ஸ்மிதா
* தக்சாயினி - செல்வி 
* எம்ஆர்கே
* ஒரு விரல் கிருஷ்ணா ராவோ  - கான்ஸ்டபிள் 
* மண்ணாங்கட்டி சுப்ரமணியம்- பொலிஸ் கான்ஸ்டபிள் 
* ஜோக்கர் துளசி
* கறுப்பு சுப்பையா 
* திடிர் கண்ணையா
* அழகு

## இசை

இத்திரைப்படத்திற்கு இசைஞானி இளையராஜா இசையமைத்திருந்தார். அத்தோடு 1993 ல் இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்வரிகளை வாலி, கங்கை அமரன் மற்றும் புலமைப்பித்தன் ஆகியோர் எழுதியுள்ளனர்.

## மேற்கோள்கள்



பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பஜாவு மக்கள்

**பஜாவு மக்கள்** (*Sama-Bajau*), இந்தோனேசியாவின் சுலாவெசி தீவைச் சுற்றியுள்ள பண்டா கடல், சுலாவெசி கடல், மலுக்கு கடல் பகுதிகளில் வாழும் உலகின் இறுதி கடல் நாடோடி இன மக்கள் ஆவார். இம்மக்கள் இந்தோனேசியா, மலேசியா, பிலிப்பீன்ஸ்  ஆகியவற்றின் கடல் நீரோட்டங்களில் முதன்மையாக வசிக்கின்றனர். 

பஜாவு மக்கள் ஆஸ்திரேலினிசிய இனத்தினர் ஆவார். இம்மக்கள் கடல் ஓரங்களில் மூங்கில் வீடுகளை கட்டிக் கொண்டு, லெப்சா எனும் நீண்ட படகுகளில் கடலைக் கடந்து  மீன்கள், பவழங்கள், அரிய கடல் பொருட்களை ஈட்டி, கடற்கரையில் கொண்டு வந்து பிற மக்களுக்கு விற்று வாழ்கின்றனர்.  

## பொது

பஜாவு மக்கள் கடலில் 60 அடி ஆழத்தில் தங்கி, ஒரு மணி நேரத்திற்கு மேலாக கடலில் முக்குளிக்கும் விதமாக அவர்களது உடலமைப்பு இயற்கையாக அமைந்துள்ளது.

3,37,000 மக்கள்தொகை கொண்ட பஜாவு மக்களில்   99.7% இசுலாம் சமயத்தையும், 0.3% மக்கள் கிறித்துவத்தையும் பின்பற்றுகின்றனர். பஜாவு மக்கள் சமா-பாஜாவு மொழிகள் பேசுகின்றனர்.

## காட்சியகம்

File:Sea Nomads distribution map.jpg|பச்சை நிறப் பகுதிகளில் வாழும் பஜாவு மக்கள்
File:Philippinen basilan seezigeuner ph04p69.jpg|கடலில் பஜாவு மக்களின் வீடுகள்


## மேற்கோள்கள்

## காணொலிகள்
*பஜாவு கடல் நடோடிகள்
*பஜாவு கடல் நடோடிகள்
* பஜாவு கடல் நடோடிகள்

## செய்தித் தாள்களில் பஜாவு மக்கள்
* Journey in Borneo with Bajaus  by Réhahn
* Bajaus Children at the *[[Daily Mail]]*
* More information on the Bajaus at the பிபிசி
* The last of the sea nomads at *[[தி கார்டியன்]]*

பகுப்பு:இந்தோனேசியா
பகுப்பு:சபா
பகுப்பு:போர்னியோ
பகுப்பு:மலேசிய மக்கள்‎
பகுப்பு:இந்தோனேசிய மக்கள்‎
பகுப்பு:தென்கிழக்காசிய இனக்குழுக்கள்
பகுப்பு:மலேசியப் பழங்குடிகள்
*
பகுப்பு:சுலாவெசி
ஜெயராஜ் (ஓவியர்)

**ஜெயராஜ்** என்பவர் தமிழக ஓவியர்களுள் ஒருவர். இவர் 400க்கும் மேற்பட்ட எழுத்தாளர்களின் படைப்புகளுக்கு ஓவியங்களை வரைந்துள்ளார். அட்டைப்பட ஓவியங்கள், படைப்புகளுக்கான ஓவியங்கள், சித்திரக்கதை போன்ற துறைகளிலும், திரைப்படங்களுக்கு ஆடை வடிவமைப்பாளராகவும் பணியாற்றியுள்ளார். சிற்பி என்ற கையெழுத்துப் பத்திரிக்கையை நண்பர்களுடன் சேர்ந்து நடத்தியுள்ளார்.

ஓவியச் சக்ரவர்த்தி, ஓவியச் செம்மல் ஆகிய பட்டங்களைப் பெற்றுள்ளார். இவர் வரைந்த ஓவியங்கள் ஒரு கட்டத்தில் 47 பத்திரிக்கைகளில் வந்துள்ளன.

## வாழ்க்கை வரலாறு
அமெரிக்கன் கல்லூரியில் படித்தார். கல்லூரியில் படிக்கும் பொழுதே அவருடைய ஓவியங்கள் வருட இதழ்களில் வெளிவந்துள்ளன. ஜெயராஜ் 1962 இல் ரெஜினா என்பவரைத் திருமணம் செய்து கொண்டார். இத்தம்பதிகளுக்கு ஹில்டா, டிஸ்னி என குழந்தைகள் உள்ளனர்.

## படைப்புகள்
இவரது கோட்டோவியம் 1958 அக்டோபர் 10 இல் குமுதத்தில் வெளியானது.

தமிழ்நாடு பாட நூல்கள், ஓரியண்ட் லாங்மென், ஆக்ஸ்ஃபோர்டு யூனிவர்சிட்டி, அறிவொளி இயக்கம், குடும்பக் கட்டுப்பாடு, எய்ட்ஸ் விழிப்பணர்வு, சாம்பா பப்ளிகேஷன்ஸ் பாட நூல்கள், ஒய்.ஆர்.ஜி.கேர் போன்றவற்றிக்கு ஓவியங்களை வரைந்துள்ளார். அகிலன், லட்சுமி, கவிஞர் கண்ணதாசன், கலைஞர் கருணாநிதி, சுஜாதா, சிவசங்கரி, புஷ்பா தங்கதுரை, இந்துமதி, சுபா, பட்டுக்கோட்டை பிரபாகர், ராஜேந்திரகுமார் போன்ற எழுத்தாளர்களின் படைப்புகளுக்கு ஓவியங்கள் வரைந்துள்ளார்.

குழந்தைகளுக்கான ஆக்ஸ்போர்ட் அகராதிக்கு ஓவியம் வரைந்து தந்துள்ளார். எழுத்தாளர் சுஜாதாவின் கதையில் நடுவானம் என்ற சித்திரக்கதை வரைந்துள்ளார்.

## திரைத்துறை
இவர் தமிழ்த் திரைப்படங்களில் துறையில் ஆடை வடிவமைப்பாளராக பணியாற்றியுள்ளார்.
* நெஞ்சத்தை கிள்ளாதே (1980)
* ஜானி

## விருதுகள்
* கலைஞரின் முரசொலி அறக்கட்டளை பொற்கிழி தந்துள்ளது.
* ஓவியச் சக்கரவர்த்தி பட்டம் - தூத்துக்குடி.
* மலேசியாவில் தூரிகை மன்னன் பட்டம்
* விஜிபி விருது, வாஷிங்டன் டி.சி.,யில் ஓவியச் செம்மல் பட்டம்
* சீதாப்பாட்டி- அப்புசாமி அறக்கட்டளை விருது

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்

பகுப்பு:வாழும் மக்கள்
பகுப்பு:தமிழக ஓவியர்கள்
பீஷ்மர் (2003 திரைப்படம்)

***பீஷ்மர்*** 2003இல் வெளியான தமிழ்த் திரைப்படம் ஆகும். இது நடிகர் ரஞ்சித் இயக்குநராக அறிமுகமான முதல்  படமாகும்.  இப்படத்தில் ரஞ்சித் மற்றும் தேவயானி இருவரும் முன்னணி பாத்திரங்களில் நடித்திருந்தனர், இவர்களுடன் ராமி ரெட்டி, ரியாஸ் கான், அனு மோகன், இளவரசு,வாசு விக்ரம், சாதிக் மற்றும் குழந்தை பிரகஷிதா ஆகியோரும் நடித்திருந்தனர். நடிகர் ரஞ்சித்தின் மனைவி பிரியா ராமன் இதை தயாரித்திருந்தார், எஸ். பி. வெங்கடேஷ் இப்படத்திற்கு இசையமைக்க 2003 செப்டம்பர் 27 அன்று வெளிவந்தது.

## கதைச்சுருக்கம்
பீஷ்மர் (ரஞ்சித்) ஒரு நேர்மையான காவல் அதிகாரி. அவர் கௌரி தேவயானியுடன் திருமணம் செய்து கொண்டு  அவர்களின் ஆறு வயதுடைய மகளான பாப்பாத்தியுடன் வாழ்ந்து வருகிறார்.  பீஷ்மர் ஊழல் நிறைந்த காவல் அதிகாரிகள் நிறைந்துள்ள வேறு புதிய துறைக்கு மாற்றப்படுகிறார். அங்கே, ஆதி (இளவரசு), தண்டபாணி (வாசு விக்ரம்), உதவி ஆணையாளர் சிங்கம்பூலி ([சாதிக்]), மற்றும் இரக்கமற்ற அரசியல்வாதியான ஆர்.கே. (ராமி ரெட்டி) ஆகியோருடன் விரைவில் மோதல் ஏற்படுகிறது. நீதிமன்ற வாசலில் சிங்கம்புலியை தாக்கியதற்காக பிஷ்மர் பணியிடைநீக்கம் செய்யப்படுகிறார்.

பின்னர், பீஷ்மர் தான் செய்யாத ஒரு குற்றத்திற்காக கைது செய்யப்பட்டு, சிறையில் அடைக்கப்படுகிறார். கௌரி அவரை விடுதலை செய்வதற்கான வழக்கறிஞர் செலவினங்களுக்காக தனது சிறுநீரகத்தை விற்கிறார். பீஷ்மர் , சரியான நேரத்தில் மருந்தினை கொண்டு வர முடியாத காரணத்தால் அவரது மனைவி மருத்துவமனையில் இறந்துவிடுகிறார். பின்னர், பீஷ்மர் தனது தனது அனைத்து எதிரிகளையும் பழி வாங்குகிறார். மேலும் சமுதாயத்தில் உள்ள தீமைகள் தன்னை விட அதிக சக்திவாய்ந்தவையாக இருப்பதை அவர் புரிந்து கொண்டு தனது மகள் பாப்பாத்தியுடன் ஒரு புதிய வாழ்க்கை தொடங்க முடிவு செய்கிறார்.

## நடிகர்கள்

* பீஷ்மராக ரஞ்சித்
* கௌரியாக தேவயானி (நடிகை)
* ஆர். கே. வாக ராமி ரெட்டிரியாஸ் கான்
* அனு மோகன்
* ஆதியாக இளவரசு
* தண்டபாணியாக வாசு விக்ரம
* சிங்கம்புலியாக சாதிக்
* பாப்பாத்தியாக குழந்தை நட்சத்திரம் பிரகஷிதா
* மற்றும் பலர்

## ஒலித்தொகுப்பு

எஸ். பி. வெங்கடேஷ் இப்படத்திற்கு இசையமைக்க 2003 செப்டம்பர் 27 அன்று வெளிவந்தது. இதில் ஒரு பாடலை பாடலாசிரியர் சினேகன் எழுதியுள்ளார்.

## விமர்சனங்கள்
தி இந்துவில் மாலதி ரெங்கராஜன் இவ்வாறு எழுதுகிறார். * உரையாடல் பகுதியில் ரஞ்சித் நல்ல மதிப்பெண்களைப் பெற்றுவிட்டார். அனாலும் மற்ற துறைகளில் அவர் கவனம் செலுத்த வேண்டும்*. சிஃபி வலைதளம் திரைக்கதையில் இருந்த குறையை சுட்டிக் காட்டியது.

### வரவேற்பு
படத்தின் தோல்விக்குப் பின், நிதி இல்லாமை காரணமாக ரஞ்சித் தனது அடுத்த சொந்த படத்தை தயாரிக்க முடியவில்லை. மலையாள மற்றும் தமிழ் படங்களில் நடிக்க ரஞ்சித் கவனத்தை செலுத்தினார்..

## மேற்கோள்கள்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
ராம்குமார் (இயக்குநர்)

**ராம்குமார்** (*Ram Kumar*) என்பவர் இந்தியத் தமிழ்த் திரைப்பட இயக்குநரும், எழுத்தாளருமாவார்.

## தொழில்
திருப்பூரைச் சேர்ந்தவர் ராம்குமார். கலைஞர் தொலைக்காட்சியின் *நாளைய இயக்குநர்* நிகழ்ச்சியில் இவர் இயக்கிய ‘முண்டாசுப்பட்டி’ குறும்படம், பலரின் கவனம் பெற்றது. அதுதான் பின்னர் விஷ்ணு விஷால், நந்திதா, ராமதாஸ் ஆகியோர் முன்னணி பாத்திரங்களில் நடித்த வெற்றிப்படமான முண்டாசுப்பட்டி (2014) படத்தின் இயக்குநராக அறிமுகமாக வழிவகுத்தது. இவர், யாரிடமும் உதவி இயக்குநராகப் பணிபுரியாதவர்.

அடுத்து மீண்டும் விஷ்ணு விஷால் முன்னணி பாத்திரத்தில் நடிக்க, அமலாபால், ராமதாஸ், சரவணன் ஆகியோர் நடிக்க, ஜிப்ரான் இசையமைத்த *[[ராட்சசன் (திரைப்படம்)|ராட்சசன்]]* (2018) படத்தை இரண்டாவதாக இயக்கினார். இப்படம் 2018 அக்டோபர் 5 அன்று வெளியானது.

அடுத்து தனுஷ் முதன்மைப் பாத்திரத்தில் நடிக்கும் பெயரிடப்படாத  படத்தை இயக்கவுள்ளார். இப்படத்துக்கும் சந்தோஷ் நாராயணன் இசையமைக்க உள்ளார்.

## திரைப்படங்கள்

## மேற்கோள்கள்

## வெளி இணைப்புகள்

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:திருப்பூர் மாவட்ட மக்கள்
வா மகளே வா (திரைப்படம்)

**வா மகளே வா (** vaa magale vaa**)** 1994 இல் வெளிவந்த தமிழ் நாடகத் திரைப்படமாகும். விசு இத்திரைப்படத்தை இயக்கியிருந்தார். இத்திரைப்படத்தின் முன்னணிக் கதாபாத்திரங்களில் விசு, குஷ்பு, ரேகா, வீரபாண்டியன் ஆகியோரும்   அவர்களுடன்  டெல்லி கணேஷ், சார்லி, தியாகு, ரீ. பி. கஜேந்திரன், ரீ. எஸ். பாலச்சந்தர் ஆகியோரும் நடித்திருந்தனர். என். ராமசாமி இத்திரைப்படத்தை தயாரித்திருந்தார். தேவா இத்திரைப்படத்திற்கு இசையமைத்திருந்தார். மேலும் டிசம்பர் 4, 1994 இல் வெளியிடப்பட்டுள்ளது.

## கதைச்சுருக்கம்
உமா (குஷ்பு) ஒரு வக்கீல். அவள் ஓய்வு பெற்ற நீதிபதி விஸ்வநாதனின் (விசு) மகளாவாள். . தன் வீட்டு பணியாட்களிடம் தன் நண்பர்களுடன் பழகுவது போலவே பழகி வந்தார். உமா கல்லூரியில் படிக்கும் போது பாண்டியன் (வீர பாண்டியன்) என்பவரை காதலித்து வந்தாள். பாண்டியன் இப்பொழுது ஒரு காவல் அதிகாரியாக பணிபுரிந்து வந்தான். ஆனாலும் பாண்டியனுக்கு தனது தந்தையான  சங்கர் ராமன் (ரீ. எஸ். பாலச்சந்தர்) மீது அதிகளவு பயம் இருந்தது. ஆனாலும் இரு வீட்டாரும் உமா மற்றும் பாண்டியன் திருமணத்திற்கு சம்மதித்தனர். ஒருநாள் உமா பாண்டியனை அவன் வேலை செய்யும் காவல் நிலையத்திற்கு பார்க்க சென்றபோது; மதுபானசாலையின் அருகில் ஒனுவனை பார்தாள் , அவன் பார்பதற்கு அப்பாவியாக இருந்தான். ஆனால் பாண்டியனோ ஒரு முக்கியமான கொலை குற்றவாளி எனக்கருதி அவனை விடுவிக்க மறுத்தான். அக் குற்றவாளியோ ஒரு ஏழை  தொலைக்காட்சி இயந்திரக் கைவினைஞர் ராமன் (சார்லி) ஆவான். உமாவோ அவனது வக்கீலாக சென்று ராமனிற்கு பெயில் வாங்கிதந்தாள். மேலும் அவ்வழக்கை ஆராய்ந்த போது குற்றவாளி தன் தந்தை விஸ்வநாதன் என கண்டுபிடித்தாள். இதன்பிறகு வழக்கு என்ன ஆகிறது என்பதுதான் மீதிக்கதை.

## நடிகர்கள்

* விசு - விஸ்வநாதன் 
* குஷ்பு  - உமா
* ரேகா - கல்யாணி
* வீர பாண்டியன்- பாண்டியன் 
* டெல்லி கணேஷ்- மகாதேவ ஜயர்
* சார்லி - ராமன்
* தியாகு - அமர்நாத்
* ரீ. பி. கஜேந்திரன்  - முத்து
* ரீ. எஸ். பாலச்சந்தர்  - சங்கர் ராமன் 
* குள்ளமணி - குள்ளன்
* மனேஜர் சீனா
* அம்பி - சங்கர் ராமன்
* பி. ஆர். வரலக்சுமி - சரஸ்வதி 
* கவிதாஸ்ரீ
* சண்முகசுந்தரி - குள்ளனின் தாய்
* சுமதிஸ்ரீ  - அஞ்சல
* கோவை செந்தில் 
* பாண்டியன்  - சிறப்புத் தோற்றம்  
* வெண்ணிற ஆடை மூர்த்தி  - புஜங்க ராவோ (சிறப்புத் தோற்றம் )
* விவேக்  - சிறப்புத் தோற்றம்

## இசை
இத்திரைப்படத்திற்கு தேவா இசையமைத்துள்ளார். 1993 ம் ஆண்டு இசை வெளியிடப்பட்டுள்ளது. இத்திரைப்படத்தில் அமைந்துள்ள ஐந்து பாடல்களுக்கும் பாடல்வரிகளை முத்துலிங்கம் எழுதியுள்ளார்.

## மேற்கோள்கள்

பகுப்பு:1994 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:விவேக் நடித்த திரைப்படங்கள்
ஓநாய்கள் ஜாக்கிரதை

***ஓநாய்கள் ஜாக்கிரதை*** (Onaaigal Jakkiradhai) 2018 ஆம் ஆண்டு வெளியான தமிழ்த் திகில் திரைப்படமாகும்.  இத்திரைப்படத்தை ஜேபிஆர் தயாரித்து இயக்க அதீஷ் உத்திரயன் இசையமைத்துள்ளார். முக்கிய கதாபாத்திரங்களில் கபாலி விசுவநாத், ரித்விகா ஏ. வெங்கடேஷ் ஆகியோர் நடித்துள்ளனர். ஜனவரி 5, 2018 அன்று வெளியான இத்திரைப்படம் எதிர்மறையான விமர்சனத்தை எதிர்கொண்டது. சிற்பி பாலசுப்ரமணியம், கார்த்திகேயன் இருவரும் இப்படத்தின் பாடல் வரிகளை எழுதியுள்ளனர்.

## நடிப்பு

* கபாலி விசுவதாத்
* ரித்விகா
* ஏ. வெங்கடேஷ்
* பேபி அம்ருதா
* விஜய் கிருஷ்ணராஜ்

## வரவேற்பு
படத்தின் கதைக்காக இப்படம் விமர்சிக்கப்பட்டது. மனிதர்களின் தீயொழுக்கத்தைச் சுட்டிக்காட்டும் விதமாக எடுக்கப்பட்ட இத்திரைப்படம் அதன் நோக்கத்தில் வெற்றிபெறவில்லை.

## மேற்கோள்கள்

## வெளியிணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2018 தமிழ்த் திரைப்படங்கள்
கே. இரவி அருணன்

**கே இரவி அருணன்** (K. Ravi Arunan) ஒரு இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். 1989ஆம் ஆண்டு தமிழ்நாடு சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராக அம்பாசமுத்திரம் சட்டமன்றத் தொகுதியிலிருந்து தேர்ந்தெடுக்கப்பட்டார். மேலும், இவர் 1996 ஆம் ஆண்டு தமிழக சட்டமன்றத் தேர்தலில் தென்காசி சட்டமன்றத் தொகுதியில் தமிழ் மாநில காங்கிரசு கட்சியின் வேட்பாளராகப் போட்டியிட்டு சட்டமன்ற உறுப்பினரானார்.

2001 ஆம் ஆண்டின் தொடக்கத்தில் அருணன் தமிழ் மாநில காங்கிரசிலிருந்து விலகி பாரதிய சனதா கட்சியில் உறுப்பினரானார். இவர் 2001 ஆம் ஆண்டு தமிழக சட்டமன்றத் தேர்தலில் தென்காசித் தொகுதியில் போட்டியிடும் வாய்ப்பினை அனைத்திந்திய அண்ணா திராவிட முன்னேற்றக் கழகத்திற்கும் தமிழ் மாநில காங்கிரசிற்கும் இடையிலான  தேர்தல் உடன்படிக்கையால் இழந்தார். 2006 ஆம் ஆண்டு தமிழக சட்டமன்றத் தேர்தலில், தென்காசி சட்டமன்றத் தொகுதியில் பாரதிய சனதா கட்சியின் வேட்பாளராகப் போட்டியிட்டு 5190 வாக்குகளுடன் மூன்றாம் இடத்தைக் கைப்பற்றினார்.

## மேற்கோள்கள்

பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
சன் எண்டர்டெயின்மெண்ட்

**சன் பொழுதுபோக்கு** அல்லது **சன் எண்டர்டெயின்மெண்டு** கலாநிதி மாறனின் சன் குழுமத்தில் இடம் பெற்றுள்ள ஒரு நிறுவனம். இது 2017-ஆம் ஆண்டு முதல் தமிழ்த் தொலைக்காட்சித் தொடர்களைத் தயாரித்தும் வெளியிட்டும் வருகிறது.

## தொலைக்காட்சி நிகழ்ச்சிகள்
கீழ்கண்ட தமிழ் நாடகத் தொடர்களை, இந்நிறுவனம் எடுத்து ஒளிபரப்பியது. அடைப்புக்குறிகளுக்குள் இருக்கும் ஆண்டு, அந்தக் குறிப்பிட்டத் தொடர் ஒளிபரப்புத் தொடங்கிய ஆண்டினைக் குறிக்கிறது.

### தற்போது ஒளிபரப்பாகும் நிகழ்ச்சிகள்

### முன்னர் ஒளிபரப்பான நிகழ்ச்சிகள்

## மேற்கோள்கள்

பகுப்பு:சன் குழுமம்
பகுப்பு:தமிழ்நாட்டுத் தொலைக்காட்சி தயாரிப்பு நிறுவனங்கள்
பத்மவாசன் (ஓவியர்)

**பத்மவாசன்** என்பவர் தமிழக ஓவியர்களுள் ஒருவர். இவர் பிரபல ஓவியராக சில்பியின் ஒரே சீடர். இவர் காஞ்சிபுரத்தை பூர்வீகமாக கொண்டவர்.

## வாழ்க்கை வரலாறு
பத்மவாசனின் தந்தை ப. முத்துக்குமாரசுவாமி. இவர்  பிரபலமான இசைக் கலைஞர். இவரது தாய் நளின ரஞ்சனி. இவர் ராஜேஸ்வரி என்பவரை திருமணம் செய்துகொண்டார்.

பத்மவாசனின் இயற்பெயர் கிரிதரன். சில்பியின் இயற்பெயரான சீனிவாசன் என்பதையும், அவர் மனைவியின் பெயரான பத்மாவதியையும் இணைத்து சில்பியே இப்பெயர் வைத்தார்.

இந்து தமிழ் திசை நாளிதழில் அற்புதக் கதை சொல்லும் அழகான சிற்பங்கள் என்ற தலைப்பில் கோட்டோவியங்களை காட்சிப்படுத்தி 25 தொடர் கட்டுரைகளை எழுதியுள்ளார்.

## பொன்னியின் செல்வன்
கல்கி அவர்களின் பொன்னியின் செல்வன் புதினத்தினை வரைகலை ஓவியமாக பத்மநாபன் வரைந்துள்ளார். இதனை சிக்ஸ்த் சென்ஸ்' பதிப்பகம் ஐந்து பாகங்களாக வெளியிட்டுள்ளது. தொகுப்பில் 1220  வண்ண ஓவியங்கள், நூற்றுக்கணக்கில் கருப்பு வெள்ளை ஓவியங்கள் உள்ளன.

## ஆதாரங்கள்


## வெளி இணைப்புகள்
தி இந்து நாளிதழ் பத்மநாபன் படைப்புகள்

பகுப்பு:வாழும் மக்கள்
பகுப்பு:தமிழக ஓவியர்கள்
ஜாபிர் கடற்பாலம்

**சேக் ஜாபிர் அல்-அகமத் அல்-சபா கடற்பாலம்** (*Sheikh Jaber Al-Ahmad Al-Sabah Causeway*) என்பது குவைத் நாட்டில் கட்டப்பட்டுவரும் ஒரு கடல் பாலமாகும். இந்தப்பாலம் சுமார் முன்னூறு கோடி  அமெரிக்க டாலர் மதிப்பில் கட்ட திட்டமிடப்பட்டுள்ளது. ஐயுண்டாய் கட்டுமான நிறுவனத்தால் மேற்கொள்ளப்படும் இந்த திட்டத்தின் உரிமையாளராக குவைத் பொதுப்பணித்துறை அமைச்சகம் உள்ளது. குவைத்தின் சுபையா நகரத்தில் முதலீட்டாளர்களைக் கவரும் நோக்கில் இந்தப் பாலம் கட்டப்பட்டுள்ளது. குவைத் நகரையும் சுபையா நகரையும் இணைக்கும் விதமாக முன்பே தரைப் பாலம் ஒன்று உள்ளது. இந்தப் பாலம் வழியாகக் குவைத்தில் இருந்து சுபையா நகரத்துக்குச் சென்றடைய 70 நிமிடங்கள் ஆகும். ஆனால் இந்த புதிய கடல் பாலத்தின் வழியாக 20 நிமிடத்தில் சென்று விடலாம். இந்தப் பாலம் 36 கிலோ மீட்டர் தூரத்துக்குக் கட்டப்பட்டுள்ளது. இதில் 27 கிலோமீட்டர் வரை கடலில் கட்டப்பட்டுள்ளது.

2006ஆம் ஆண்டு உயிர் இழந்த குவைத் மன்னர் ஷேக் ஜாபர் அல்-அஹ்மத் அல்-சாபஹ் பெயர் இந்தப் பாலத்துக்குச் சூட்டப்பட்டுள்ளது. இந்தக் கடல் பாலத்தின் பணிகளானது 2018 செப்டம்பர் காலகட்டத்தில் 97% முடிந்துவிட்டது. பாலத்தை 2018 திசம்பரில் திறக்க திட்டமிடப்பட்டது.
## மேற்கோள்கள்

பகுப்பு:குவைத்
பகுப்பு:பாலங்கள்
அனுபமா கோகலே

**அனுபமா கோகலே** (*Anupama Gokhale*) என்பவர் ஒர் இந்திய சதுரங்க விளையாட்டு வீரராவார். இவர் 1969 ஆம் ஆண்டு மே மாதம் 17 ஆம் நாள் மும்பையில் அனுபமா அபயங்கராகப் பிறந்தார். 1989, 1990, 1991, 1993,மற்றும் 1997 ஆம் ஆண்டுகளில் ஐந்து முறை அனுபமா இந்திய பெண்கள் சாம்பியன் பட்டத்தை வென்றார். 1985 ஆம் ஆண்டு அடிலெயிட் நகரில் நடைபெற்ற ஆசிய இளையோர் பெண்கள் சாம்பியன் பட்டத்தை மலேசியா வீராங்கனை ஆத்ரே ஓங் குடன் இணையாக வெற்றி பெற்றார். இவ் வெற்றி இருவருக்கும் அனைத்துலக பெண்கள் மாசுட்டர் என்ற பட்டத்தைப் பெற்றுத்தந்தது

1988,1990  மற்றும் 1992 ஆம் ஆண்டுகளில் மூன்று முறை பெண்கள் சதுரங்க ஒலிம்பியாடு போட்டியில் இந்திய சதுரங்க குழுவின் சார்பாக விளையாடினார். மேலும்  ஆசிய பெண்கள் சதுரங்க சாம்பியன் போட்டியில் இரண்டு முறை 2003 மற்றும் 2005 ஆம் ஆண்டுகளில்  பங்குபெற்றார். பின் 2005 ஆம் ஆண்டில் இவர் விளையாடிய குழு வெள்ளி பதக்கம் வென்றது

கோகலே பத்மசிறீ பதக்கத்தை 1986  ஆம் ஆண்டு பெற்றார். பின் 1990 ஆம் ஆண்டு அருச்சுனா பதக்கத்தை வென்றார். இவருக்கு  16 வயது இருக்கும் போது அருச்சுனா பதக்கம் கிடைத்தது. இளம் வயதில் பத்மசிறீ பதக்கம்  வென்ற பெறுமை பெற்றவர். 
 
துரோணாச்சாரியா விருது பெற்ற சதுரங்க விளையாடு வீரர் இரகு நந்தன் கோகலேவை மணந்தார். இவர் பாரத் பெட்ரோலியம் கார்பரேசன்  நிறுவனத்தில் பணி புரிகிறார்.

## மேற்கோள்கள்

## புற இணைப்புகள்
*
*Anupama Gokhale chess games at 365Chess.com
*A. Abhyankar chess games (1988-1990) at 365Chess.com

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:அருச்சுனா விருது பெற்றவர்கள்
பகுப்பு:மகாராட்டிர சதுரங்க வீரர்கள்
மாயா (ஓவியர்)

**மகாதேவன்** என்ற இயற்பெயர் கொண்ட **மாயா** (இறப்பு: 22 சனவரி 2025) தமிழக ஓவியர்களுள் ஒருவர்.

## வாழ்க்கைக் குறிப்பு
திருநெல்வேலி மாவட்டம், கோபாலசமுத்திரம் என்ற ஊரைப் பூர்வீகமாகக் கொண்ட ஓவியர் மாயா என்ற மகாதேவன் கேரளம், வைக்கம் என்ற ஊரில் ராமசுப்பிரமணியம்-பாகீரதி ஆகியோருக்குப் பிறந்தார். தாத்தா கிருஷ்ண ஐயர் நில உரிமையாளராக இருந்தவர், தந்தை நகரத் திட்டமிடல் நில அளவையாளராகப் பணியாற்றியவர். 

1945-ஆம் ஆண்டில் மாயா 'பேசும்படம்' இதழில் பணியில் சேர்ந்தார்.  பின்னர் 1955 முதல் 1978 வரை ஆனந்த விகடனில் பணியாற்றும் சந்தர்ப்பம் கிடைத்தது. அப்போது 
ஆனந்த விகடனில் ஆர். மகாதேவன் (தேவன்) ஆசிரியராக இருந்தார். மாயாவின் முதல் ஓவியம் ஆனந்த விகடனில் 1955 சனவரி இதழில் "சாமிக்கண்ணு" என்ற சிறுகதைக்காக மகாதேவன் என்ற பெயரில் வெளியானது. விகடனில் மகாதேவன் என்ற தேவன் பணியாற்றி இருந்தமையால் கையெழுத்து இடாமல் ஓவியங்களை வரைந்து தந்துள்ளார். 1959 இல் "அவனும் அவளும்" என்ற சிறுகதைக்காக வரைந்த ஓவியத்தில் *மாயா* எனக் கையெழுத்திட்டார். பின்னர் மணியனின் "இதயம் பேசுகிறது" இதழில் இணைந்தார். 

"மாயா வெட்டிங் கார்ட்ஸ்’ எனும் ஒரு வாழ்த்து அட்டைகள் நிறுவனத்தையும் இவர் நடத்தி வந்தார். மாயா 'சித்ராலயா’ எனும் பெயரில் ஓவியப் பயிற்சிப் பள்ளி ஒன்றையும் நடத்தி வந்தார். 

அதற்கு முந்தைய ஆண்டில் ஓவியர் மணியத்தின் நூற்றாண்டின் போது மாயாவுக்கு வாழ்நாள் சாதனையாளர் விருது சிவகுமாரின் அகரம் ஃபவுண்டேஷன் மூலம்  மூத்த ஓவியருக்கான விருதும், பணப்பரிசு ஒரு லட்சம் விழாவில் வழங்கி கௌரவிக்கப்பட்டார்.

## இறப்பு
ஓவியர் மாயா 2025 சனவரி 22 அன்று தனது 98 ஆவது அகவையில் காலமானார்.

## மேற்கோள்கள்

பகுப்பு:2025 இறப்புகள்
பகுப்பு:தமிழக ஓவியர்கள்
எங்க ஊரு பாட்டுக்காரன்

**எங்க ஊரு பாட்டுக்காரன்** (enga ooru paattukkaaran) 1987-இல் வெளியான தமிழ் நாடகத் திரைப்படமாகும். கங்கை அமரன் இத்திரைப்படத்தை இயக்கியிருந்தார்.  ராமராஜன், ரேகா, சாந்திபிரியா ஆகியோர் முன்னணிக் கதாபாத்திரங்களிலிலும் செந்தாமரை, வினுச்சக்கரவர்தி, செந்தில், கோவை சரளா, எஸ். எஸ். சந்திரன் ஆகியோர் நடித்திருந்தனர். கல்யாணி முருகன் இத்திரைப்படத்தை தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்திருந்தார். மேலும்  ஏப்ரல் 14, 1987இல் வெளியிடப்பட்டுள்ளது. இத்திரைப்படம் பெரும் வெற்றி பெற்றமை குறிப்பிடத்தக்கது.

## கதைச்சுருக்கம்
செண்பகம் (நிசாந்தினி) பணக்காரரின் (சீமதுரை) மகளாவாள். சீதன் பால்கறக்கும் அனாதை ஆவான். இவ்விருவரும் ஒருவரை ஒருவர் காதல் கொள்கின்றனர். ஆனால் இவ்விருவரும் அவர்களுக்குள் இருக்கும் காதலை நேரடியாக வெளிக்காட்டவில்லை. சீதனை, மருதமுத்து (வினுச்சக்கரவர்தி) வளர்த்து வந்தார். செண்பகத்தின் தந்தை அவளுக்கு திருமண ஏற்பாடு செய்யும் போது செண்பகம் தற்கொலை செய்து விடுகிறாள். செண்பகத்தின் மரணத்தை சீதனால் தாங்கிக்கொள்ள முடியவில்லை. மருதமுத்து சீதனுக்கு  காவேரி (ரேகா) எனும் பெண்ணுடன் திருமணம் செய்து வைக்கிறார். சீதன் திருமணம் செய்தாலும் அவனுக்கு செண்பகத்தை மறக்க முடியவில்லை.

## நடிகர்கள்

## பாடல்கள்
இத்திரைப்படத்திற்கு இசைஞானி இளையராஜா இசையமைத்திருந்தார். இத்திரைப்படத்தில் இடம்பெற்றுள்ள பாடல் வரிகளை கங்கை அமரன் எழுதியுள்ளார்.  மனோ அனைத்துப் பாடல்களையும் பாடியுள்ளார்.

## மேற்கோள்கள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:கங்கை அமரன் இயக்கிய திரைப்படங்கள்
பகுப்பு:ராமராஜன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
ஷிகா பாண்டே

**ஷிகா பாண்டே** (Shikha Pandey) (பிறப்பு மே 12, 1989) இந்திய துடுப்பாட்ட வீரர்.இவர் வங்காளதேச "ஷேக் கமல் சர்வதேசாரங்கம், காக்ஸ் பஜார் துடுப்பாட்ட அரங்கத்தில் 2014, மார்ச்சு 9இல் நடைபெற்ற பெண்கள் இருபது-20  போட்டியில் அறிமுகமானார். அதில் வங்காளதேச பெண்கள் அணிக்கு எதிராக விளையாடினார். அதே வருடம், ஆகஸ்டு மாதத்தில் நடைபெற்ற பெண்கள் ஒருநாள் சர்வதேச துடுப்பாட்ட போட்டியில் இங்கிலாந்து பெண்கள் அணிக்கு எதிராக விளையாடியுள்ளார். இதுவரை இரண்டு தேர்வு போட்டிகள், இருபத்தி ஏழு ஒருநாள் போட்டிகள் மற்றும் இருபத்திரண்டு இருபது.20 போட்டிகளில் இந்திய அணி சார்பாக விளையாடியுள்ளார். 
 
## இளமைப்பருவம்

பாண்டே தனது பள்ளிக் கல்வியினை மத்திய வழி கல்வி வாரியத்தில் முடித்தார். தனது 15வது வயதில் மாநில அளவில் விளையாடுவதற்கு,முதல் விளையாட்டு வீரராக இந்திய அணி சார்பில் தேர்ந்தெடுக்கப்பட்டார். மும்பையின் முன்னாள் விளையாட்டு வீரர் சுரேகா பாந்தரே அவரின் விளையாடும் திறனைப் பாராட்டி இந்திய அணியில் விளையாடுவதற்குரிய தகுதிகளைப் பாண்டே பெற்றிருக்கிறார் என்று கூறியுள்ளார்.. பத்தாம் வகுப்பு பொதுத்தேர்வில் பாண்டே மாநில அளவில் மூன்றாவது இடத்தைப் பிடித்தார். அடுத்த மூன்று வருடங்களில் படிப்பிலும், துடுப்பாட்ட விளையாட்டிலும் கவனத்தை செலுத்தினார். கல்லூரியில் படிக்கும் போது விளையாட்டுப் பயிற்சியில் தீவீரக் கவனம் செலுத்தினார்.. காலையில் உடற்பயிற்சி, மற்றும் படிப்பிற்காகவும், மாலையில் முன்னாள் கோவா விளையாட்டு வீரர் நிதின் வர்னேக்கரிடம் துடுப்பாட்ட பயிற்சிக்காகவும் தனது நேரத்தை செலவிட்டார்.

2010இல் கோவா பொறியியல் கல்லூரியில் பொறியியல் பட்டம் பெற்றவுடன், மூன்று சர்வதேச நிறுவனங்களில் அவருக்கு வேலை வாய்ப்பு வந்தது. பாண்டே அதை விடுத்து ஓராண்டு துடுப்பாட்ட விளையாட்டில் தீவீரக் கவனம் செலுத்தினார். சூலை 2011இல் இந்திய விமானப்படையில் சேர்ந்தார். சூன் 2012இல் விமான போக்குவரத்து கட்டுப்படுத்துனராக நியமிக்கப்பட்டார்.

## தொழில்

2004இல் கோவா துடுப்பாட்ட சங்கம், கோவாவில் விளையாடுவதற்கு தனது 15வது வயதில் தேர்வு செய்யப்பட்டார். 17ம் வயதில் கோவா மூத்த மகளிர் அணி சார்பில் விளையாட தேர்ந்தெடுக்கப்பட்டார். இரண்டு நாட்கள் நடைபெற்ற ராணி ஜான்சி கோப்பை போட்டியில் 4 இலக்குகளை வீழ்த்தினார். சர்வதேச போட்டியாளரான திருஷி காமினி இவரது முதல் இலக்காகும்.பிறகு, மண்டல அளவிலான, 19 வயதிற்கு உட்பட்ட போட்டியில் கோவா அணியில் பங்கேற்று மூன்று அரை-சதங்கள் அடித்தார்.

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:கோவா நபர்கள்
தமிழ்செல்வனும் தனியார் அஞ்சலும்

2016ஆம் ஆண்டில் இயக்குநர் கவுதம் மேனன் தயாரிப்பில் வெளிவந்த **தமிழ்செல்வனும் தனியார் அஞ்சலும்** என்கிற திரைப்படத்தை பிரேம்சாய் இயக்கியுள்ளார். இப்படத்தில் நடிகர் ஜெய் மற்றும் நடிகை யாமி கெளதம் முக்கியக் கதாபாத்திரத்தில் நடித்துள்ளனர். நடிகர்கள் அஷுடோஷ் ரானா, சந்தானம், விடிவி கணேஷ், பிரேம், நாசர், தம்பி ராமையா, சத்ய கிருஷ்ணன் மற்றும் தளபதி தினேஷ் ஆகியோர் துணை கதாபாத்திரத்தில் நடித்துள்ளனர். இப்படத்தில் பிண்ணணி பாடகர் கார்த்திக் இசையமைத்துள்ளார். இப்படம் தெலுங்கில் 'கொரியர் பாய் கல்யாண்'(Courier Boy Kalyan) என்கிற தலைப்பில் செப்டம்பர் 2015ஆம் ஆண்டில் திரையிடப்பட்டது. இப்படம் 2012ஆம் ஆண்டில் தயாரிப்பில் தொடங்கி ஆகஸ்டு 5, 2016ல் திரையிடப்பட்டது.

## நடிகர்கள்

*ஜெய்
* யாமி கெளதம்
* அஷுடோஷ் ராணா
*சந்தானம்
*விடிவி கணேஷ்
* பிரேம்
*நாசர்
*தம்பி ராமையா
* சத்யா கிருஷ்ணன்
* தளபதி தினேஷ்
*மதன் பாப்

## ஒலிப்பதிவு
இப்படத்தில் பிண்ணணி பாடகர் கார்த்திக் இசையமைத்துள்ளார். பாடலாசிரியர்கள் நா.முத்துகுமார், மதன் கார்க்கி மற்றும் விவேகா பாடல்களை இயற்றியுள்ளனர். இப்படத்தில் மூன்று பாடல்கள் உள்ளன.

## தயாரிப்பு
இப்படத்தின் இயக்குநர் பிரேம்சாய் நடிகரும் இயக்குனருமான பிரபுதேவாவின் உதவியாளராவார். இது இவரின் முதல் திரைப்பட்மாகும்.. நடிகர் ஜெய் ஒரு தனியார் அஞ்சலில் பணிபுரிவதாகவும், நடிகை யாமி கெளதம் ஒரு துணிக்கடையில் விற்பனை பெண்ணாக பணிபுரிவதாகவும் இக்கதை அமைக்கப்பட்டது. முன்னதாக நடிகை ரிச்சா கங்கோபாத்யாய் இப்படத்தின் கதாநாயகியாக நடிக்க திட்டமிடப்பட்ட நிலையில் தான் இனி திரைப்படங்களில் நடிக்கப்போவதில்லை என்று தெரிவித்த பின்னர் நடிகை யாமி கெளதம் கதாநாயகியாக நடிக்க திட்டமிடப்பட்டது. ஒளிப்பதிவாளர் ஓம் பிரகாஷ் மற்றும் கலை இயக்குநர் ராஜீவன் ஆகியோர் இப்படத்தில் முக்கிய பங்களித்துள்ளனர். தயாரிப்பு நிதி பற்றாக்குறை காரணமாக இப்படமெடுக்க காலதாமதமானது.
## சான்றுகள்


பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
ஸ்ரீவில்லிபுத்தூர் தொடருந்து நிலையம்

**ஸ்ரீவில்லிபுத்தூர் தொடருந்து நிலையம்** (*Srivilliputtur railway station*-**SVPR**) தமிழ்நாட்டில் உள்ள விருதுநகர் மாவட்டத்தில், ஸ்ரீவில்லிபுத்தூர் நகரில் அமைந்துள்ள தொடருந்து நிலையம் ஆகும். இத்தொடருந்து நிலையத்தில் இரண்டு நடைமேடைகள் உள்ளன. இத்தொடருந்து நிலையத்தில் நாளான்றுக்கு 19 தொடருந்துகள் நின்று செல்கிறது.
ஸ்ரீவில்லிபுத்தூர் தொடருந்து நிலையக் குறியீடு **SVPR** ஆகும்.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் மதுரை தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, ஸ்ரீவில்லிபுத்தூர் தொடருந்து நிலையத்தை புதுப்பிக்கும் பணிக்கு 6 கோடி  ரூபாய் ஒதுக்கப்பட்டுள்ளது. 

01 மார்ச் 26ஆம் அன்று, பிரதமர் நரேந்திர மோதி,  அமிர்த பாரத் நிலையத் திட்டத்தின் கீழ் மேம்படுத்தப்பட்ட திருவில்லிப்புத்தூர் தொடருந்து நிலைய பணிகளை நாட்டிற்கு அர்பணித்துவைத்தார்..

* ஸ்ரீவில்லிபுத்தூர் ஆண்டாள் கோயிலின் உத்வேகத்தால் புதுப்பிக்கப்பட்ட நிலையம் மற்றும் நேர்த்தியான முகப்பு.
* மேம்படுத்தப்பட்ட நடைமேடைகள் மற்றும் நடைமேடை கூரைகள்
* பயணிகளுக்கான மேம்படுத்தப்பட்ட காத்திருப்பு மண்டபம்
* உயர்த்தி (லிஃப்ட்) மற்றும் பிரத்யேக டிக்கெட் கவுண்டர் போன்ற மாற்றுத்திறனாளிகளுக்கு ஏற்ற வசதிகள்

## ஆட்சி எல்லை
இந்நிலையம் தமிழ்நாட்டில் உள்ள விருதுநகர் மாவட்டத்தில் உள்ளது. இது மதுரை இரயில்வே கோட்டத்திற்கு உட்பட்டது. *SVPR* என்ற குறியீட்டால் இந்நிலையம் அடையாளப்படுத்தப்படுகிறது.

## வழித்தடம்
ஸ்ரீவில்லிபுத்தூர் தொடருந்து நிலையம் சிவகாசி தொடருந்து நிலையத்திற்கும், இராஜபாளையம் தொடருந்து நிலையத்திற்கும் இடையே உள்ளது.

## அருகாமையில் உள்ள குறிப்பிடத்தக்க இடங்கள்
* சாம்பல் நிற அணில் சரணாலயம்
* சதுரகிரி மலை
* திருவில்லிபுத்தூர் ஆண்டாள் கோவில்
* ஸ்ரீ வைத்தியநாதர் ஆலயம்
* அருள்மிகு சுந்தரமகாலிங்க சுவாமி ஆலயம்

## மேற்கோள்கள்

பகுப்பு:விருதுநகர் மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
கஜேந்திரா

**கஜேந்திரா** (*Gajendra*) திரைப்படம் 2004-ஆம் ஆண்டு வெளியான ஓர் இந்தியத் தமிழ் அதிரடித் திரைப்படமாகும். இத்திரைப்படத்தை சுரேஷ் கிருஷ்ணா இயக்கினார். இத்திரைப்படத்தில் விஜயகாந்த், பிலோரா, லயா, சரத் பாபு, நவாப் ஷா, சீதா, ராஜீவ், ராதா ரவி மற்றும் பலர் நடித்துள்ளனர். ***சிம்ஹத்ரி***  என்ற தெலுங்கு படத்தை தழுவி எடுக்கப்பட்டது. பின்னர், ***ரிட்டர்ன் ஆப் குதா கவாஹ்*** என்ற பெயரில் இந்தி மொழியில் டப்பிங் செய்யப்பட்டு வெளிவந்தது.

## நடிகர்கள்

* விஜயகாந்த் - கஜேந்திரா / ஆந்திரா கஜா
* பிலோரா - கஸ்தூரி
* லயா - இந்து
* சரத் பாபு - அழகர்சாமி / அழகர் அய்யா
* நவாப் ஷா - ராணா
* சீதா - மகாலக்ஷ்மி
* ராஜீவ் - அரவிந்த்
* ராதா ரவி - ACP சௌகத் அலி
* ரமேஷ் கண்ணா - பழனியப்பன்
* வினு சக்ரவர்த்தி -  பீதாம்பரம்
* நிழல்கள் ரவி
* மகாநதி ஷங்கர்
* எம்.எஸ். பாஸ்கர்
* ராஜ் கபூர்
* லாவண்யா

## கதைச்சுருக்கம்
அனாதையான கஜேந்திராவை (விஜயகாந்த்) அழகர்சாமி (சரத் பாபு) தத்தெடுத்து தனது மகன் போல் வளர்த்து வருகிறார். அழகர்சாமியின் பேத்தி கஸ்தூரி, கஜேந்திரா மீது காதல் வயப்படுகிறாள். ஆனால் கஜேந்தராவோ, மனநலம் பாதிக்கப்பட்ட பெண்ணான இந்துவை பராமரித்துக்கொள்கிறார்.

இந்நிலையில், கஜேந்திரா மீதிருக்கும் கஸ்தூரியின் காதல் பற்றி அழகர்சாமிக்கு தெரியவந்து, அவர்களுக்கு மனமுவந்து திருமணம் செய்துவைக்க முடிவெடுக்கிறார். அதனால், அதிகாரபூர்வமாக கஜேந்திரினை தத்து எடுத்துக்கொள்ள முடிவுசெய்கிறார் அழகர்சாமி. அப்போது, இந்துவும் கஜேந்திராவும் உடன் இருப்பதை தவறாக புரிந்து கொண்ட அழகர்சாமி திருமணத்தை நிறுத்திவிடுகிறார்.

## இசை
இந்த திரைப்படத்தின் இசையமைப்பாளர்  தேவா (இசையமைப்பாளர்) ஆவார். இப்படத்தில் இருக்கும் 5 பாடல்களுக்கும் வரிகள் எழுதியது கபிலன் மற்றும் பா.விஜய்.

## தயாரிப்பு
ராமேஸ்வரம், புஷ்கரனி, திருச்சந்தூர், வைசாக், சென்னை மற்றும் ஹைதெராபாத் போன்ற ஊர்களில் இப்படம் எடுக்கப்பட்டது. இப்படத்தில் மொத்தம் 5 சண்டை காட்சிகளை அமைத்துள்ளார் ராக்கி ராஜேஷ். தலக்கோணத்தில் நடக்கும் சண்டை காட்சியை படமாக்க 15 நாட்கள் தேவைப்பட்டது. கோதாவரி நதியின் அருகில் நடக்கும் சண்டை காட்சியை எடுக்க 5 நாட்கள் தேவைப்பட்டது. இந்த சண்டை காட்சியை படமாக்கும் பொழுது சண்டை குழுவை சேர்ந்த நபர் ஒருவர் தண்ணீரில் முழ்கி இறந்தார்.

## வரவேற்பு
இன்டியா கிளிட்ஸ் என்ற இணையத்தளம், ***இப்படம் சரியாக மறு ஆக்கம் செய்யவில்லை*** என்றும்,சிஃபி.காம் என்ற இணையத்தளம் ***நேர விரையம்*** என்றும் விமர்சனம் செய்தன. 

## மேற்கோள்கள்

# https://web.archive.org/web/20090616131932/http://popcorn.oneindia.in/title/4582/gajendra.html
# http://movies.bizhat.com/review_gajendra.php 
# http://www.indiaglitz.com/channels/tamil/review/7100.html
# http://www.sify.com/movies/gajendra-review-tamil-13572673.html 
# http://www.hindu.com/fr/2004/09/24/stories/2004092402430301.htm 
# https://web.archive.org/web/20050210174737/http://chennaionline.com/film/onlocation/gajendra.asp
# https://www.saavn.com/album/gajendra/o1-LoMrOyjk_

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்